
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 34
din 27 februarie 2014
privind aprobarea noilor indicatori tehnici din cadrul Proiectului “Extinderea şi reabilitarea infrastructurii de apă şi apă uzată în judeţul Mureş” cod CCI nr. 2009 RO 161 PR 019
 din cadrul POS Mediu, Axa 1

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 3331/13.02.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Legii nr. 273/2006 privind finanţele publice locale, cu modificările şi completările ulterioare, respectiv prevederile O.U.G. nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările şi completările ulterioare, precum şi prevederile H.G. nr. 28/2008 privind aprobarea conţinutului cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiectivele de investiţii şi lucrări de investiţii;


Văzând Hotărârea Consiliului Local Sighişoara nr. 185 din 28.10. 2010 prin care s-au aprobat Studiul de fezabilitate, indicatorii tehnico-economici, cofinanţarea şi politica tarifară aferente proiectului;

Având în vedere retrasarea reţelelor propuse spre reabilitare, efectuarea unor ajustări, completări sau execuţiei unor reţele de către U.A.T., în perioada de la întocmirea S.F. şi elaborarea P.T.;


Având în vedere necesitatea unor schimbări de soluţie datorită constrângerilor din avizele obţinute, modificarea numărului de staţii de  pompare apă uzată, prin optimizarea proiectului si reducerea costurilor de exploatare, respectiv condiţiile reale din teren, majorarea lungimii conductelor de refulare datorită creşterii numărului de staţii de pompare apa uzată;

Văzând Raportul de Specialitate al Serviciului Investiţii - Urmărire Contracte, Monitorizare Servicii de Utilităţi Publice, înregistrat cu nr.3333/13.02.2014, prin care se propune aprobarea noilor indicatori tehnici din cadrul Proiectului “Extinderea şi reabilitarea infrastructurii de apă şi apă uzată în judeţul Mureş” cod CCI nr. 2009 RO 161 PR 019 din cadrul POS Mediu, Axa 1, îndeplinindu-se prevederile legale, în acest sens;
Având în vedere avizele favorabile ale tuturor comisiilor pe domenii de specialitate;

În baza prevederilor art. 36 alin. (2) lit. „b” şi alin. (4) lit. „d”, art. 45 alin. (2) şi a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare, 
H O T Ă R Ă Ş T E:

Art. 1. Se aprobă noii indicatori tehnici ai obiectivului de investiţie: MS-SG&CS-RB-03: Sighişoara/Cristuru Secuiesc - Reabilitare conducte de aducţiune, extindere reţele de apă potabilă şi canalizare, staţii de pompare apă potabilă, staţii de pompare apă uzată şi conducte de refulare aferente Municipiului Sighişoara, cuprinse în cadrul Proiectului “Extinderea şi reabilitarea infrastructurii de apă şi apă uzată în judeţul Mureş” cod CCI nr. 2009 RO 161 PR 019, conform anexei, care face parte integrantă din prezenta. 
Art. 2.  Reactualizarea indicatorilor financiari şi  a valorii de co-finanţare a Proiectului de către Municipiul Sighişoara se vor aproba după finalizarea tuturor procedurilor de achiziţie publică şi semnarea contractelor din cadrul Proiectului. 
Art. 3. Cu ducerea la îndeplinire a prevederilor prezentei hotărâri, se încredinţează Primarul Municipiului Sighişoara, preşedintele Asociaţiei de Dezvoltare Intercomunitară „Aqua Invest Mureş” şi conducerea S.C. Compania AQUASERV S.A. Tg.Mureş.
Art. 4. Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Serviciul Investiţii - Urmărire Contracte, Monitorizare Servicii de Utilităţi Publice;
  1 ex. S.C. Compania AQUASERV S.A. Tg.Mureş;
  1 ex. Asociaţia de Dezvoltare Intercomunitară „Aqua Invest Mureş”.
  9 ex. 
A.F./G.V.
